แพนเค้กหนานุ่ม แซนด์วิชอร่อย Breakfast Story มุมอาหารเช้าโปรดที่ใครๆ ก็หลงรัก
มีคำกล่าวที่ว่า มื้อเช้าเป็นมื้ออาหารที่สำคัญที่สุดของวัน และควรจะกินอย่างราชา เนื่องจากเป็นมื้อเริ่มต้นวันใหม่ เริ่มต้นดีด้วยของอร่อย แล้วอะไรดีๆ ก็จะตามมาเอง สุดสัปดาห์ของผู้คนส่วนใหญ่มักจะหมดไปกับการนอนดึกและตื่นสาย เราอยากให้หาวันเสาร์-อาทิตย์สักวันมาเป็นข้อยกเว้น แล้วพาตัวเอง (หรือลากเพื่อนมาด้วยก็ยิ่งดี) ไปตะลอนหาของกินอร่อยๆ ที่ควรค่าสำหรับวันหยุดจากบีทีเอสเพลินจิตไม่กี่ก้าว เดินเข้ามาที่เวิ้งมหาทุนพลาซ่า มองหาป้ายร้าน La Monita แล้วเดินขึ้นบันไดข้างร้านมายังชั้น 2 หันหน้าออกระเบียงแล้วเลี้ยวซ้าย เดินเข้าไปร้านในสุดจะพบกับ Breakfast Story ร้านอาหารเช้าที่ใครๆ ก็ชมว่า อร่อย ซึ่งเปิดสาขาที่ 2 หลังจากเปิดสาขาแรกที่ซอยวิลล่า พร้อมพงษ์ มาได้พักใหญ่ ขึ้นมาชั้น 2 ของร้าน แล้วจะพบกับมุมอาหารเช้าอร่อยที่ใครๆ ก็หลงรักถึงแม้ร้านจะดูหายากจนเกือบจะเป็นร้าน ลับ ไปสักนิด แต่ภายในร้านก็เต็มไปด้วยขาจรและขาประจำที่มาตั้งแต่สมัยร้านแรกที่พร้อมพงษ์ ไปจนถึงบรรดาชาวต่างชาติที่อาศัยในละแวกนี้ ด้วยความที่ร้านเปิดตั้งแต่ 07.00 น. ทำให้ Breakfast Story กลายเป็นชุมชนเล็กๆ ของคนตื่นเช้าที่ออกมาหาของอร่อยเติมพลังรับวันใหม่แสงธรรมชาติช่วยให้รู้สึกโปร่งโล่งThe Vibeภายในร้านบรรยากาศอบอุ่นเหมือนกินข้าวบ้านเพื่อน เสียงทักทายของพนักงานกล่าวต้อนรับแขกทุกคนที่เข้ามาในร้าน ยิ่งทำให้เรารู้สึกเป็นกันเอง ไม่เคอะเขิน แม้ว่าสัดส่วนลูกค้ากว่าครึ่งหนึ่งเป็นเอ็กซ์แพต ใครที่มาคนเดียวหรือแพ็กคู่ มีมุมกระจกพร้อมโต๊ะเดี่ยวไว้รองรับ หรือจะนั่งหันหน้าเข้าเคาน์เตอร์ครัวเปิดพูดคุยกับพนักงานก็ดีเหมือนกัน ส่วนกลุ่มก๊วนใหญ่หรือครอบครัวมีโต๊ะไม้ยาวรองรับ หรือในช่วงชุลมุนก็สามารถนั่งแชร์กันหลายวงเหมือนนั่งอยู่ห้องนั่งเล่นบ้านเพื่อนไม่มีผิด เลือกละเลียดอาหารเช้ามุมไหนดีดอกไม้ ประตู แจกัน จาน ชาม แก้วกาแฟ ตุ๊กตา ล้วนแต่เป็นคอลเล็กชันสะสมจากเจ้าของร้าน จุดเด่นเห็นจะเป็นแก้วกาแฟหลายสิบใบ สำหรับให้ลูกค้ามาเติมกาแฟได้เองโดยคิดราคาเดียวที่ 80 บาท (แอบมาบอกว่า ที่นี่ใช้กาแฟ Pacamara เชียวนะ) จะเติมกี่ครั้งก็ได้แล้วแต่คุณ เพียงแค่เลือกลายแก้วที่ถูกใจให้แมตช์กับกลิ่นหอมกรุ่นของกาแฟ แค่นี้ก็เกินพอThe Conceptขึ้นชื่อว่ามื้อเช้า สำหรับหลายคนคงนึกถึงมื้อสุขภาพเบาๆ เน้นผักใบเขียวและผลไม้เสริมวิตามิน แต่อีกหลายคนคงอยากให้มื้อเช้าเป็น Cheat Meal หรือมื้อตามใจตัวเองที่ทำงานหนักมาทั้งสัปดาห์ เอาเป็นว่าจะสายคลีน สายลีน หรือสายชีต มา Breakfast Story ที่เดียวตอบโจทย์ทุกอย่าง เพราะมีตั้งแต่อะโวคาโดไปจนถึงเบคอน ส่วนวัตถุดิบก็ใช้แต่ของคุณภาพจากต่างประเทศ จัดเต็มไม่มีกั๊กเหมือนทำกินเองที่บ้าน เราแนะนำให้สั่งอย่างพอดี เพราะจานใหญ่ปริมาณเยอะของที่นี่หมายความแบบนั้นจริงๆมาอ่านหนังสือคนเดียวก็ได้ ชวนเพื่อนมาก็ดีThe Dishesวางกระเป๋าเสร็จเรียบร้อยแล้ว ตรงดิ่งไปที่เคาน์เตอร์เพื่อออร์เดอร์เมนูที่อยากกิน รอไม่นานพนักงานจะยกเสิร์ฟถึงโต๊ะ และเมื่อรับประทานเสร็จเรียบร้อยค่อยเดินกลับมาที่เคาน์เตอร์เพื่อเช็กบิลจ่ายเงินใครว่ามื้อเช้าต้องกินคู่กับชา กาแฟ นมสด หรือน้ำผลไม้ ไม่เห็นจะจริง เพราะโตแล้วจะกินแซนด์วิชคู่กับอะไรก็ได้ ลองสปาร์กลิงค็อกเทลเข้าไปหน่อยจะเป็นไรไป Mimosa (200 บาท) ค็อกเทลที่เสิร์ฟในแก้วแชมเปญนี้มีส่วนผสมของสปาร์กลิงไวน์เย็นเจี๊ยบ เหล้าส้ม และน้ำส้มจิบสลัดคู่กับมิโมซาได้จิบนิดหน่อยแล้วมาต่อกันที่ Smoked Salmon Salad (300 บาท) สลัดผักออร์แกนิกสดใหม่ โรยหน้าด้วยแครนเบอร์รีอบแห้ง เฟตาชีส และแซลมอนรมควันที่บรรจงม้วนมาอย่างดี เหยาะน้ำสลัดกรีกโยเกิร์ตเดรสซิ่งนิดหน่อย แล้วคลุกเคล้าทุกอย่างให้เข้ากัน อร่อยอย่าบอกใคร แถมได้สุขภาพอีกด้วยสลัดแซลมอนรมควันจัดเต็มมื้อเช้าแบบไม่ต้องรู้สึกผิดกับ Breakfast Club Sandwich (250 บาท) คลับแซนด์วิชชิ้นโตสอดไส้ไข่ดาวไหลเยิ้ม เพิ่มโปรตีนด้วยเบคอนและเชดดาร์ชีส เสริมวิตามินไปกับผักกาดหอมและมะเขือเทศ ประกบคู่ขนมปังทาเนยย่างร้อนๆ หอมกรุ่น สไตล์เท็กซัส และไม่เพียงเท่านี้ เบรกฟาสต์คลับแซนด์วิชยังมาพร้อมมันฝรั่งผัดเนยอีกด้วยนะBreakfast Club Sandwich ชีสเยิ้มๆนอกจากแซนด์วิชสำหรับมื้อเช้าโดยเฉพาะแล้ว อีกหนึ่งเมนูห้ามพลาดก็มี Full Stacks of Cakes (250 บาท) แพนเค้ก 4 ชิ้นโต ผสมเนยแท้จากฝรั่งเศส กลิ่นหอมฉุยจนโต๊ะข้างๆ ยังต้องหันมามอง ส่วนเนื้อสัมผัสนุ่มเด้งกินเพลิน เสิร์ฟพร้อมเนยสด ผลไม้รวม และไซรัปโฮมเมด (จะเปลี่ยนเป็นเมเปิลไซรัปจากแคนาดา หรือน้ำผึ้งแท้จากนิวซีแลนด์ก็ได้)Stacks of Cakes นุ่มๆสำหรับเครื่องดื่ม นอกจากกาแฟร้อนจาก Pacamara ที่ให้ลูกค้าเดินไปหยิบแก้วแล้วเติมได้ไม่อั้นในราคา 80 บาท ก็ยังมีตัวเลือกน้ำผลไม้และน้ำปั่นต่างๆ ให้ได้ลิ้มลอง อย่างเช่น The Orange (150 บาท) แก้วนี้เป็นน้ำผักผลไม้รวมแบบสกัดเย็น มีส่วนผสมของส้ม สับปะรด และแครอต ช่วยบำรุงสายตาและเสริมวิตามินซีให้แก่ร่างกาย หรือเติมความหวานให้กับมื้อเช้าด้วย White Chocolate Oreo (180 บาท) ไวต์ช็อกโกแลตปั่นผสมโอรีโอ้บดโอริโอ้และน้ำผักผลไม้สกัดเย็นและถ้าเช้าตรู่หรือช่วงสายไม่ใช่เวลาสำหรับคุณ แวะมาหลังพระอาทิตย์ตกแล้วสั่งเบรกฟาสต์ไปเลยก็ได้ เพราะร้านเปิดถึง 23.00 น. อ้อ อย่าลืมเปลี่ยนจากน้ำผลไม้เป็นคราฟต์เบียร์เย็นๆ จาก Hair of the Dog ที่อยู่ชั้นล่างก็ได้นะWhat You Should KnowBreakfast StoryOpen: ทุกวัน เวลา 07.00-23.00 น.Address: มหาทุนพลาซ่า ถนนเพลินจิต (มองหาร้าน La Monita แล้วเดินขึ้นบันไดข้างๆ มาที่ชั้น 2 หันหน้าออกระเบียง เลี้ยวซ้าย ด้านในสุด)Budget: 300-500 บาทContact: โทร. 0 2494 9188Website: www.facebook.com/breakfaststorybkkpcMap:พิสูจน์อักษร: ภาวิกา ขันติศรีสกุล
Full Stacks of Cakes แพนเค้ก 4 ชิ้นโต ผสมเนยแท้จากฝรั่งเศส กลิ่นหอมฉุยจนโต๊ะข้างๆ ยังต้องหันมามอง ส่วนเนื้อสัมผัสนุ่มเด้งกินเพลิน เสิร์ฟพร้อมเนยสด ผลไม้รวม และไซรัปโฮมเมดBreakfast Club Sandwich คลับแซนด์วิชชิ้นโตสอดไส้ไข่ดาวไหลเยิ้ม เพิ่มโปรตีนด้วยเบคอนและเชดดาร์ชีส เสริมวิตามินไปกับผักกาดหอมและมะเขือเทศ ประกบคู่ขนมปังทาเนยย่างร้อนๆ หอมกรุ่น สไตล์เท็กซัส และไม่เพียงเท่านี้ เบรกฟาสต์คลับแซนด์วิชยังมาพร้อมมันฝรั่งผัดเนยอีกด้วย